: “Къухьэ ныбэшъу ц1ык1ур, псынк1эу хьапщэу,  Пшызэ ехы... Биболэт къухьэм ышъхьагърэ ярусым тет, къухьэр зыдак1орэмк1э маплъэ... Пшызэшъхьашъо гъунджэм фэд: огу шхъуант1эр улэрэк1ыгъэу ыч1эгъ ч1эт. Пцел-къумбыл чъыгэу 1утхэри, рамкэ к1эрак1эу ащ къегъэт1ылъэк1ыгъэу къещых... Гъэтхэжьы къабзэр, зэпц1ыгъэм фэдэу, мыхъыеу щыт, ащ жъыутэхыхэу тыгъэнэбзыйхэм зыщыратэкъохы, чъыгы-уцы тхьэпэ къежьэгъэк1э шхъуант1эхэр, апчым фэдэу, къагъэжъыу. Тыгъэнэбзыйхэмрэ гъатхэм икрэскэ зэмышъогъубэмрэ, налмэс-налкъутэу зэбгырытэкъугъэм фэдэу, псы1ушъом 1утэкъуагъэу рек1ок1ы. Пшызэ самбырэу,  гъатхэм идэхэгъабэ ышъхьэшъо гъунджэ ирамкэу, зэшъо-зэпсэу, хэмыш1ык1эу мачъэ”